Likumprojekta “Grozījumi Zinātniskās darbības likumā” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2017. gada 22. septembra rīkojuma Nr. 530 (prot. Nr. 42 56. §) Par konceptuālo ziņojumu "Kompleksi pasākumi elektroenerģijas tirgus attīstībai" 2.3. apakšpunkts.  Ministru kabineta 2016. gada 9. februāra rīkojums Nr. 129 “Par Enerģētikas attīstības pamatnostādnēm 2016.-2020. gadam” rīcības virziena “10. Inovatīvi risinājumi enerģētikas nozares problēmām” īstenošana. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācijā Zinātniskās darbības likuma 35.pants nosaka, ka valsts pētījumu programmas ir valsts pasūtījums zinātnisku pētījumu veikšanai noteiktā ekonomikas, izglītības, kultūras vai citā valstij prioritārā nozarē ar mērķi veicināt šīs nozares attīstību. Valsts pētījumu programmu mērķus un uzdevumus nosaka attiecīgās nozaru ministrijas kopīgi ar Latvijas Zinātnes padomi un Latvijas Zinātņu akadēmiju. Valsts pētījumu programmas tiek īstenotas Ministru kabineta apstiprinātajos prioritārajos zinātnes virzienos. Izglītības un zinātnes ministrija konkursa kārtībā piešķir programmām finansējumu no zinātnes finansēšanai paredzētajiem valsts budžeta līdzekļiem. Valsts pētījumu programmu pieteikšanas, ekspertīzes un finansēšanas kārtību nosaka Ministru kabinets.  Valsts pētījumu programmas ir īstenojamas tādās zinātņu nozaru grupu jomās, kurās Latvijai ir vislielākais zinātniskais, industriālais, inovāciju un tirgus potenciāls, kā arī kurām ir būtiska pozitīva sabiedriskā un kultūrvēsturiskā nozīme. Valsts pētījumu programmām jāatbilst arī globāli nozīmīgiem un būtiskiem, kā arī to īstenošanai izvirzītajām prioritātēm ir jānodrošina ierobežoto resursu maksimāli efektīva izmantošana. Valsts pētījumu programmu īstenošana ir nozīmīga loma šādu Eiropas kopējo lielo izaicinājumu risināšanā (*grand challenges*):   1. Veselība, demogrāfija un labklājība; 2. Pārtikas drošība, ilgtspējīga lauksaimniecība un mežsaimniecība, jūru okeānu un iekšzemes ūdeņu pētījumi, un bioekonomika; 3. Droša, tīra un izmaksu efektīva enerģija; 4. Klimata pasākumi, vide, resursu efektivitāte un izejmateriāli; 5. Eiropa mainīgajā pasaulē – iekļaujošas, inovatīvas domājošas sabiedrības izveide; 6. Drošas sabiedrības – Eiropas un tās pilsoņu brīvības un drošības aizsardzība.   Minēto Eiropas kopējo izaicinājumu ietveršana valsts pētījumu programmās ir veids, kā nodrošināt Latvijas zinātnes sinerģiju ar Eiropas Savienības valstīs īstenoto zinātni un stiprināt Latvijas darbību Eiropas Pētniecības telpā, tai skaitā Pētniecības un inovācijas pamatprogrammā "Apvārsnis 2020".  Valstij ir stratēģiski jāinvestē budžeta līdzekļus zinātnē tā, lai Latvijā veidotu tādu ekonomiku, kuras pamatā ir izglītota sabiedrība, kas rada jaunas zināšanas un inovācijas, ceļot labklājības līmeni valstī.  Valsts kontrole norāda, ka veids, kā pašreiz tiek organizētas valsts pētījumu programmas nenodrošina valsts pasūtījuma izpildi zinātnei pēc būtības.  Lai nodrošinātu valsts pasūtījumu zinātnei pēc būtības ir nepieciešams mehānisms, kas tieši sasaista valsts pētījumu programmas ar dažādām tautsaimniecības nozarēm.  Likumprojekta tiesiskā regulējuma mērķis panākt, ka nozaru ministrijas savas kompetences ietvaros, lai nodrošinātu attiecīgās to atbildībā esošās nozares attīstībai nepieciešamās zināšanas, un tās finanšu resursu efektīvu un lietderīgu izlietojumu, ne tikai definē valsts pētījumu programmas, kas ir valsts pasūtījums, mērķus, uzdevumus, bet arī konkursa kārtībā jāpiešķir attiecīgās valsts pētījumu programmas īstenošanai finansējumu no attiecīgās nozaru ministrijas valsts budžeta līdzekļiem, ievērojot tādas vērtības kā pētījumu kvalitāte, atbilstība programmas mērķu sasniegšanai un rezultātu potenciālā ietekme. Nozaru ministrijām, definējot valsts pētījumu programmu mērķus un uzdevumus, kā arī nodrošinot to finansēšanu, tiek nodrošināta pētniecības salāgošana ar nozares vajadzībām, kas nodrošina zinātnieku darba fokusēšanu un pieejamo resursu koncentrāciju iedzīvotājiem nozīmīgu izaicinājumu risināšanai.  Likumprojekts atbilst Zinātnes un tehnoloģijas attīstības un inovācijas pamatnostādnēm 2014.-2020.gadam[[1]](#footnote-1) (apstiprinātas ar Ministru kabineta 2013.gada 28.decembra rīkojumu Nr.685 “Par Zinātnes, tehnoloģijas attīstības un inovācijas pamatnostādnēm 2014.–2020. gadam”), kurās ietverts, ka valsts pētījumu programmas finansē no attiecīgās nozaru ministrijas budžeta, kā arī piesaistot pašvaldību un industrijas finansējumu. Ar likumprojektu tiks īstenota Latvijas Viedās specializācijas stratēģijā[[2]](#footnote-2) (izskatīts 2013.gada 17.decembra Ministru kabineta sēdē Nr.67 96. §) noteikto tautsaimniecības transformācijas virzienu, izaugsmes prioritāšu un specializācijas jomu attīstība.  Ar likumprojektu tiks nodrošināts, ka valsts stratēģiski investē budžeta līdzekļus zinātniskajā darbībā, lai radītu Latvijas ilgtspējīgas attīstības mērķu sasniegšanai, tajā skaitā valsts drošībai un ekonomiskās izaugsmes stimulēšanai, sabiedrības attīstībai un kultūras mantojuma saglabāšanai nepieciešamo zināšanu bāzi un cilvēkkapitālu. Valsts pētījumu programmas kā valsts pasūtījums ir politikas plānošanas mehānisms, ar kura palīdzību tiek identificēti un petīti Latvijas ilgtspējai un attīstībai nozīmīgākie jautājumi, kuru risināšanai ir nepieciešams fokusēt Latvijas zinātnisko institūciju darbu, un izvirzītas zinātniskās pētniecības prioritātes.  Likumprojekta būtība ir panākt, ka nozaru ministrijas īsteno tādu tautsaimniecības nozaru pētniecības, tehnoloģijas un inovāciju valsts pasūtījumu, kas nodrošina pieprasījumu pēc zinātniskās pētniecības, jaunām tehnoloģijām un inovatīviem risinājumiem, un fokusē to sabiedrībai nozīmīgos virzienos. Tādejādi nozares ministrijas pasūtītā un finansētā valsts pētījumu programmas īstenošana veicinās ne tikai jaunu tehnoloģiju un produktu izstrādi, bet arī sekmēs tehnoloģiski orientētu attiecīgās tautsaimniecības nozaru attīstību.  Ievērojot zinātnes, tehnoloģiju un inovācijas politikas plānošanas dokumentos noteikto, ar likumprojektu tiks nodrošināta:  a) zināšanu bāze tautsaimniecības transformācijai uz augstāku pievienoto vērtību, kā arī zinātnes, tehnoloģiju un inovāciju sasaiste ar sabiedrības un tautsaimniecības attīstības vajadzībām (turpinot īstenot valsts pētījumu programmas, iesaistot industriju, citu nozaru ministrijas un pašvaldības to formulēšanā un finansēšanā) atbilstoši Zinātnes, tehnoloģijas attīstības un inovācijas pamatnostādnēm 2014.-2020.gadam;  b) privātā sektora ieguldījumu pētniecībā un attīstībā [172] un radītu zinātniekus, kas nodarbināti privātajā sektorā, skaita pieaugumu [173] atbilstoši Latvijas Nacionālā attīstības plāna 2014.-2020.gadam[[3]](#footnote-3) (apstiprināts Saeimā 2012.gada 20.decembrī) rīcības virzienam “Attīstīta pētniecība, inovācija un augstākā izglītība”.  Likumprojekts ir nepieciešams, lai nodrošinātu iespēju Ekonomikas ministrijai finansēt valsts pētījumu programmu enerģētikas nozarē, jo, pamatojoties Ministru kabineta 2010.gada 23.marta noteikumu Nr.271 “Ekonomikas ministrijas nolikums” 5.3.3.apakšpunktu, Ekonomikas ministrija izstrādā un īsteno politiku enerģētikas nozarē. Likumprojekts nodrošinās arī Enerģētikas attīstības pamatnostādņu 2016.-2020. gadam[[4]](#footnote-4) (Ministru kabineta 2016. gada 9. februāra rīkojums Nr. 129 **“**Par Enerģētikas attīstības pamatnostādnēm 2016.-2020. gadam”) rīcības virziena “10. Inovatīvi risinājumi enerģētikas nozares problēmām” īstenošanu, kas nosaka izstrādāt jaunu, starpdisciplināru valsts pētījumu programmu enerģētikas jomā, kas veido zināšanu bāzi inovācijām visās pamatnostādnēs ietvertajās tematiskajās jomās. Ekonomikas ministrija plāno ar 2018.gadu finansēt valsts pētījumu programmu enerģētikā, atvēlot tam 2 milj*. euro*/gadā*.* |
| 3. | Projekta izstrādē iesaistītās institūcijas | Izglītības un zinātnes ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zinātnisko institūciju reģistrā reģistrētās zinātniskās institūcijas un tajā nodarbinātie; augstskolas un tajās nodarbinātie, kā arī studējošie; privātpersonas (fiziskās un juridiskās). |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts radīs ietekmi uz tautsaimniecību, veicinot:  1) uz zinātni balstītas politikas īstenošanu un attiecīgu lēmumu pieņemšanu;  2) jaunu zināšanu un tehnoloģiju radīšanu un to pārnesi tautsaimniecības attīstībai;  3) nozares attīstībai nepieciešamā cilvēkkapitāla pieaugumu; 4) valsts kapitālsabiedrību attīstībai nepieciešamās pētniecības un attīstības vides radīšanu. |
| 3. | Administratīvo izmaksu monetārs novērtējums | Likumprojekts šo jomu neskar |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: |  |  |  |  |  |
| 2.1. valsts pamatbudžets | 0 | 0 | 2 000 000 | 2 000 000 | 2 000 000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: |  |  |  |  |  |
| 3.1. valsts pamatbudžets | 0 | 0 | -2 000 000 | -2 000 000 | -2 000 000 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Atbilstoši Ministru kabineta 2017. gada 22. septembra (prot. Nr. 42 56. §) rīkojuma Nr. 530 Par konceptuālo ziņojumu "Kompleksi pasākumi elektroenerģijas tirgus attīstībai" 2. punktam Ministru kabinets uzdevis Finanšu ministrijai, sagatavojot likumprojektu "Par valsts budžetu 2018. gadam" un likumprojektu "Par vidēja termiņa budžeta ietvaru 2018., 2019. un 2020. gadam" iekļaut finansējumu apakšprogrammai "Valsts pētījumu programma enerģētikā", kas paredzēta valsts enerģētikas un klimata politikas izstrādei un tās ietvaros īstenojamo pasākumu izpētei visās piecās Enerģētikas savienības dimensijās, ik gadu 2 000 000 *euro* apmērā, tai skaitā administrēšanas izdevumiem. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešams veikt grozījumus 2006.gada Ministru kabineta noteikumos Nr.443 “Valsts pētījumu programmu pieteikšanas, ekspertīzes un finansēšanas kārtība”. |
| 2. | Atbildīgā institūcija | Izglītības un zinātnes ministrija sadarbībā ar nozaru ministrijām |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar |
| 3. | Cita informācija | Nav |

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

Vīza: valsts sekretārs J. Stinka

2017.09.29. 15:39

1505

I. Kārkliņa, 67013214

[ieva.karklina@em.gov.lv](mailto:ieva.karklina@em.gov.lv)

1. <http://polsis.mk.gov.lv/documents/4608> [↑](#footnote-ref-1)
2. <http://tap.mk.gov.lv/mk/tap/?pid=40291636> [↑](#footnote-ref-2)
3. <http://polsis.mk.gov.lv/documents/4247> [↑](#footnote-ref-3)
4. <http://polsis.mk.gov.lv/documents/5499> [↑](#footnote-ref-4)